Diari Oficial de la Generalitat Valenciana


Sumari del DOGV 7329, del 31-07-2014 (2014/6762)

Informació pública del projecte de la 57a modificació puntual de l'ordenació estructural del plan general, PERIMMU.
-------------------------------------------------------------------------------------------------------------------

### Dades del document

Número de DOGV
:   7329

Data del DOGV
:   31-07-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/6762


Data del document
:   11-07-2014

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública del projecte de la 57a modificació puntual de l'ordenació estructural del plan general, PERIMMU. [2014/6762]  
El Ple de l'Ajuntament, en la sessió extraordinària celebrada el 26 de juny de 2014 ha acordat:  
Primer. Aprovar els nous documents elaborats pels Serveis Tècnics Municipals que integren el projecte de la 57a modificació puntual de l'ordenació estructural del Pla General, que consta del documents següents:  
- Memòria.  
- Plànols d'informació.  
- Normes urbanístiques del PERIMMU.  
- Nova redacció de la norma 11 del pla general.  
- Annex I. Llistat d'elements protegits.  
- Annex II. Catàleg de Béns i Espais Protegits. Fitxes dels elements protegits.  
- Plànols d'ordenació.  
Els quals juntament amb l'estudi d'integració paisatgística i l'estudi acústic sotmesos a informació pública per acord el Ple de l'Ajuntament de 7 de febrer de 2013 conformen el projecte complet d'aquest expedient.  
Segon. Sotmetre tots els documents de la 57a. modificació puntual de l'ordenació estructural del pla general a un segon tràmit d'informació pública pel termini d'un mes mitjançant anuncis en un diari d'informació general i, posteriorment o simultàniament, en el Diari Oficial de la Comunitat Valenciana (DOCV), en el tauler d'anuncis municipals i en la pàgina web municipal ?www.gandia.org?, perquè es puguen presentar les al·legacions i observacions que es consideren convenients.  
  
Tercer. Fer constar que entre els documents anteriors figura el pla de participació pública i l'enquesta preparada a l'efecte, que es podrà complimentar i presentar pels interessats durant aquest període d'informació pública.  
Quart. Notificar aquest acord als al·legants i als grups d'interès relacionats a l'antecedent quart per a garantir el tràmit d'audiència.  
  
Cinquè. Així mateix per evitar qualsevol tipus d'indefensió es considera convenient notificar aquest acord als titulars dels diferents immobles objecte de protecció perquè puguen realitzar les al·legacions que consideren, tot i que per ser un acte de tràmit i de caràcter normatiu no és susceptible d'impugnació.  
Sisè. Mantenir, de conformitat amb el que estableix l'article 101 Llei Urbanística Valenciana, la suspensió de la concessió de llicències d'obra, llicències d'intervenció, llicències ambientals i declaracions responsables que siguen manifestament incompatibles amb les normes urbanístiques contingudes en la present modificació puntual i amb les del PERIMMU aprovades en 2007.  
En conseqüència es podran autoritzar aquells projectes i intervencions que respecten tant la normativa urbanística actualment vigent, corresponent al PERIMMU d'octubre de 2007, com la totalitat de la 57a. Modificació puntual del Pla General i Pla Especial objecte de tramitació.  
Fins l'aprovació dels corresponents plans especials les actuacions urbanístiques de transcendència patrimonial previstes en l'article 35 de la Llei 4/1998, d'11 de juny, de la Generalitat Valenciana, del Patrimoni Cultural Valencià (L 4/1998) en la nova redacció realitzada per la Llei 10/2012, de 26 de desembre, de Mesures Fiscals i Administratives de la Generalitat Valenciana, haurà d'obtenir l'informe previ i vinculant emès per part de la Direcció General de Patrimoni.  
  
Setè. Traslladar el projecte a la Direcció General del Patrimoni de la conselleria competent en matèria de patrimoni historicoartístic i cultura.  
  
  
Gandia, 11 de juliol de 2014.- El secretari general del Ple (R Conselleria de Presidència 13.12.2012, DOCV 26.12.2012): Lorenzo Pérez Sarrión.